CELEX: 62019CN0330
Language: sl
Date: 2019-04-23 00:00:00
Title: Zadeva C-330/19: Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 23. aprila 2019 – Staatssecretaris van Financiën, nasprotna stranka v postopku s kasacijsko pritožbo: Exter BV

15.7.2019   
            
            
               SL
            
            
               Uradni list Evropske unije
            
            
               C 238/9
            
         
      Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 23. aprila 2019 – Staatssecretaris van Financiën, nasprotna stranka v postopku s kasacijsko pritožbo: Exter BV
      (Zadeva C-330/19)
      (2019/C 238/12)
      Jezik postopka: nizozemščina
      
         Predložitveno sodišče
      
      Hoge Raad der Nederlanden
      
         Stranki v postopku v glavni stvari
      
      
         Vlagatelj kasacijske pritožbe: Staatssecretaris van Financiën
      
         Nasprotna stranka v postopku s kasacijsko pritožbo: Exter BV
      
         Vprašanje za predhodno odločanje
      
      Ali člen 121(1) carinskega zakonika Skupnosti (1) določa, da se lahko preferencialni tarifni ukrep, do katerega je bilo uvozno blago upravičeno ob vnosu v postopek aktivnega oplemenitenja z uporabo odložnega postopka, lahko upošteva tudi še pri določitvi zneska carinskega dolga, ki nastane ob sprostitvi tega blaga v nespremenjenem ali spremenjenem stanju v prosti promet, če je bil ta ukrep ob sprejemu deklaracije za sprostitev v prosti promet opuščen?
      
         (1)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL, posebna izdaja v slovenščini, poglavje 2, zvezek 4, str. 307).